1,2-dichlóretán

1,2-dichlóretán je chlórovaná organická látka zaraďovaná medzi prchavé organické látky (VOC).

 Vlastnosti 
Za bežných podmienok ide o číru, bezfarebnú kvapalinu so sladkastou vôňou. Dobre sa rozpúšťa v organických rozpúšťadlách.

1,2-dichlóretán tvorí azeotropy s mnohými rozpúšťadlami, vrátane vody a iných chlórovaných uhľovodíkov.Manfred Rossberg, Wilhelm Lendle, Gerhard Pfleiderer, Adolf Tögel, Eberhard-Ludwig Dreher, Ernst Langer, Heinz Rassaerts, Peter Kleinschmidt, Heinz Strack, Richard Cook, Uwe Beck, Karl-August Lipper, Theodore R. Torkelson, Eckhard Löser, Klaus K. Beutel, Trevor Mann "Chlorinated Hydrocarbons" in Ullmann's Encyclopedia of Industrial Chemistry. 2006, Wiley-VCH, Weinheim. .

 Použitie 
Používa sa hlavne na výrobu vinylchloridu, čo je surovina pre výrobu PVC. Využíva sa ako rozpúšťadlo pre tuky, lepidlá, živice, vosky a iné látky. V krajinách tretieho sveta sa stále používa v olovnatých benzínoch.

Ročne sa vyrába asi 20 miliónov ton 1,2-dichlóretánu v USA, západnej Európe a Japonsku.

 Škodlivosť 
1,2-dichlóretán je veľmi horľavý."1,2-Dichoroethane MSDS." Mallinckrodt Chemicals. 19 May 2008. Web. <http://hazard.com/msds/mf/baker/baker/files/d2440.htm>.

V ovzduší je pomerne stabilnou látkou, prispieva k vzniku fotochemického smogu a môže byť transportovaný na väčšie vzdialenosti. V pôde sa rozkladá veľmi pomaly.

Pri preniknutí do tela kožou alebo vdýchnutím poškodzuje dýchacie cesty a spôsobuje nevoľnosť, zvracanie, závrate, bolesť hlavy, stratu pamäti, poruchy sústredenia, poškodenie pečene či obličiek.

 Referencie 

 Zdroj 

Kategória:Halogénderiváty
Kategória:Organochloridy